CELEX: 31992R1241
Language: el
Date: 1992-05-14 00:00:00
Title: Κανονισμός (ΕΟΚ) αριθ. 1241/92 της Επιτροπής της 14ης Μαΐου 1992 για την τροποποίηση του κανονισμού (ΕΟΚ) αριθ. 615/92 περί λεπτομερειών εφαρμογής καθεστώτος στηρίξεως για τους παραγωγούς σογιόσπορων, κραμβόσπορων, γογγυλόσπορων και ηλιανθόσπορων

Avis juridique important

|

31992R1241

Κανονισμός (ΕΟΚ) αριθ. 1241/92 της Επιτροπής της 14ης Μαΐου 1992 για την τροποποίηση του κανονισμού (ΕΟΚ) αριθ. 615/92 περί λεπτομερειών εφαρμογής καθεστώτος στηρίξεως για τους παραγωγούς σογιόσπορων, κραμβόσπορων, γογγυλόσπορων και ηλιανθόσπορων  

Επίσημη Εφημερίδα αριθ. L 130 της 15/05/1992 σ. 0035 - 0035

ΚΑΝΟΝΙΣΜΟΣ (ΕΟΚ) αριθ. 1241/92 ΤΗΣ ΕΠΙΤΡΟΠΗΣ  της 14ης Μαΐου 1992  για την τροποποίηση του κανονισμού (ΕΟΚ) αριθ. 615/92 περί λεπτομερειών εφαρμογής καθεστώτος στηρίξεως για τους παραγωγούς σογιόσπορων, κραμβόσπορων, γογγυλόσπορων και  ηλιανθόσπορωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 που θεσπίζει σύστημα στηρίξεως για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων (1), και ιδίως το άρθρο 7 παράγραφος 2,  Εκτιμώντας:  ότι η επιλεξιμότητα των παραγωγών κραμβόσπορων και γογγυλόσπορων που δικαιούνται άμεσων πληρωμών περιορίζονται στους παραγωγούς ορισμένων ποικιλιών και για ορισμένες ποιότητες σπόρων- ότι, για να εξασφαλισθεί η συνεχής παραγωγή των παραδοσιακών ελαίων  που χρησιμοποιούνται για ειδικές χρήσεις διατροφής, θα πρέπει να είναι επιλέξιμοι για άμεσες πληρωμές και παραγωγοί συμπληρωματικών ποικιλιών κραμβοσπόρου και γογγυλόσπορου- ότι, για να προστατευτεί το πρόγραμμα συνεχούς ποιοτικής βελτιώσεως στην  Κοινότητα, η παραγωγή των ποικιλιών αυτών θα πρέπει να ελέγχεται αυστηρώς-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 1 του κανονισμού (ΕΟΚ) αριθ. 615/92 της Επιτροπής (2) προστίθεται το ακόλουθο στοιχείο ε):  "ή ε) πιστοποιημένοι σπόροι των ποικιλιών "Bienvenu" και "Jet Neuf" για τις οποίες, πριν από τη σπορά, έχει συναφθεί σύμβαση καλλιέργειας μεταξύ παραγωγού και αγοραστού, η οποία έχει ειδικώς εγκριθεί για το σκοπό αυτό από τις αρμόδιες αρχές του κράτους  μέλους για την παραγωγή συγκομιδής οι σπόροι της οποίας προορίζονται για την παραγωγή ελαίου για ειδικές χρήσεις διατροφής."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαΐου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 356 της 24. 12. 1991, σ. 17. (2) ΕΕ αριθ. L 67 της 12. 3. 1992, σ. 11.